દેરાળા ગામે એક બાજુ મહાનદી આવેલ છે અને બીજી બાજુ વોંકળો આવેલ છે ચોમાસા દરમિયાન નદીમાં પાણીની આવક થતા લોકોને ઘરમાં પુરાઈને બેસવું પડે છે ગામની બહાર નીકળી શકાતું નથી અને વધુ વરસાદમાં તો ઘરમાં પાણી આવી જાય છે ગામમાં પ્રાથમિક શાળા તો છે પરંતુ શિક્ષકો પાણીના લીધે ગામમાં આવી શકતા ન હોવાથી શિક્ષણકાર્ય પણ ફરજિયાત બંધ રાખવું પડે છે એ ઉપરાંત ગામમાં કોઈ પ્રાથમિક સારવાર કેન્દ્ર ન હોય બીમાર અને અશક્ત લોકોને ભારે હાલાકીનો સામનો કરવો પડે છે ચોમાસા દરમિયાન તાલુકા મથકનો સંપર્ક થઇ શકતો ન હોવાથી રાશન – પાણીની ભારે અછત રહે છે.